на Съвета с оглед на изискванията, определени в правилата на ООН, включени в приложение II към Регламент (ЕС) 2019/2144; и
 в)когато се прилага виртуално изпитване в съответствие с член 30, параграф 7 и приложение VIII към Регламент (ЕС) 2018/858 на Европейския парламент и на Съвета с оглед на изискванията, определени в правилата на ООН, включени в приложение II към Регламент (ЕС) 2019/2144.
 Член 2
 Определения
 За целите на настоящия регламент се прилагат следните определения:
 (1)„тип превозно средство“ означава набор от превозни средства съгласно определението в част Б от приложение I към Регламент (ЕС) 2018/858;
 (2)„тип превозно средство по отношение на задължителните маркировки“ означава превозни средства, които не се различават по отношение на такива важни аспекти, като:
 а)съдържание на идентификационния номер на превозното средство:
 б)характеристиките и местоположението на задължителните маркировки;
 (3)„задължителна табела“ означава табела или етикет, поставени от производителя върху превозното средство и съдържащи основните технически характеристики, необходими за идентифицирането на превозното средство, и предоставящи на компетентните органи съответната информация за максимално допустимите маси в натоварено състояние;
 (4)„идентификационен номер на превозното средство (VIN)“ означава буквено-цифров код, присвоен на превозното средство от производителя, за да гарантира правилната идентификация на всяко превозно средство;
 (5)„тип превозно средство по отношение на мястото за монтиране и закрепването на регистрационни табели“ означава превозни средства, които не се различават по такива съществени аспекти, като:
 а)размерите на мястото за монтиране и закрепване на предната и задната регистрационни табели;
 б)местоположението на мястото за монтиране и закрепване на предната и задната регистрационни табели;
 в)формата на повърхността за монтиране и закрепване на предната и задната регистрационни табели;
 (6)„тип превозно средство по отношение на системата за почистване и измиване на предното стъкло“ означава превозни средства, които не се различават по такива съществени аспекти като характеристиките на системата за почистване и измиване или формата, размерите и характеристиките на предното стъкло и неговото закрепване;
 (7)„тип система за измиване на предното стъкло“ означава група от системи за измиване на предното стъкло, които не се различават по такива съществени аспекти като експлоатационни показатели на помпата, използвани материали, вместимост, брой на дюзите, размери, дебелина на стената или форма на системата за измиване;
 (8)„система за почистване на предното стъкло“ означава системата, която се състои от устройство за изтриване на външната повърхност на предното стъкло, заедно с принадлежностите и органите за управление, необходими за пускане и спиране на устройството;
 (9)„система за измиване на предното стъкло“ означава система, която се състои от устройство за съхраняване, подаване и разпръскване на течност върху външната повърхност на предното стъкло заедно с органите за управление, необходими за пускане и спиране на устройството;
 (10)„тип превозно средство по отношение на калниците“ означава превозни средства, които не се различават по такива съществени аспекти като характеристиките на калниците или минималния и максималния размер на гумите и джантите, подходящи за монтиране, като се вземат предвид приложимите обвивки на гумите, размерите на джантите и отстъпа на колелото.
 (11)„тип превозно средство по отношение на системите срещу обледеняване и изпотяване на предното стъкло“ означава превозни средства, които не се различават по такива съществени аспекти като:
 а)характеристиките на системите срещу обледеняване и изпотяване;
 б)външните